da da hu nn da da en da da da da da nb en da de da en da da da da da en da en da da da da da en en da en da da da da da da en da en da da da da da da en da en da da da en da en da da da da da en da en nb en da da da en da en da en da da da en da en en da da en en de vi da da da da da da da da da en en en en en en da en en en en oc en en en en en en en en
Sådan lykkes du med russerne
Udgivet den 25. februar 2021 af Mette
Aleksej Navalnyj – frelser eller folkeforfører?
Aleksej Navalnyj fremstilles af de liberale stemmer i Vesten som en frelser af det russiske folk fra den autoritære og korrupte Vladimir Putin, mens hans kritikere mener at have gennemskuet ham som en folkeforfører. Men hvad tænker russerne om Ruslands mest omtalte systemkritiker, og er han et reelt alternativ til Putin?
Navalnyj-historien har skabt omfatterende reaktioner i hele den vestlige verden. En russisk Putin-kritiker udsættes for et giftattentat, angiveligt fra Ruslands egen efterretningstjeneste, FSB, og kritikeren hentes i sikkerhed i Tyskland, hvor han modtager behanlding. Sideløbende iværksætter hans team i Rusland demonstrationer i mange af de store byer i Rusland, og nyhederne om disse når også verdenspressen.
Da kritikeren er kommet sig efter attentatet, rejser han tilbage til Rusland, hvor han straks fængsles af russisk politi. Nu blander USA og G7-landene sig og fordømmer fængslingen. Flere europæiske lande melder ud, at Tyskland og Danmark bør trække sig fra Nord Stream 2, som som skal lede russisk gas til Europa gennem en stor gasforsyningsledning, der anlægges fra Rusland gennem Østersøen til Tyskland. Senest har EU også meldt ud, at de vil skærpe sanktionerne på Rusland med henvisning til brud på menneskerettighederne.
Så Navalnyj har formået at skabe røre i vandene. Men hvad er det egentlig, han kan? [Read more…]
Udgivet den 9. februar 2021 af Mette
Navalnyj: Sandhedskrigeren med en ny fortælling om Rusland
Navalnyj har fået meget spalteplads i de danske og vestlige nyhedsmedierne de seneste uger. For mange i Vesten tænder han et håb om et korruptionsfrit, demokratisk Rusland. For mindst lige så mange i Rusland er han den rene Novitjok-gift for den orden og stabilitet, Putin har skabt i de sidste to årtier.
Aktivisten og oppositionspolitikeren Aleksej Navalnyj har gjort noget, som ingen af hans oppositionsforgængere har været i stand til. Han har skabt en helt ny fortælling om demonstrationer og folkemodstand i Rusland. Denne fortælling kan bygge bro mellem de demokratisk sindede russere og ditto vesterlændinge. Men den bliver samtidig tiet ihjel af de konservative kræfter i Rusland og fortælles derfor ikke til den brede russiske befolkning.
Der har i mange år været store demonstrationer i Rusland, som har fået omfattende mediebevågenhed i Vesten. Man har demonstreret mod alt fra valgsvindel i 2011 til en uretfærdig pensionspolitik i 2018. Men denne gang har fortællingen en ny dimension, fordi rollerne er castet til nogle nye typer.
Fortællingen er stadig centreret om den russiske befolknings oprør mod magthaverne. Men hovedrollen er ikke besat af en af det totalitære regime underkuet russer, der gør et stolt og selvbevidst oprør mod det sovjetiske rædselsregime. Den spilles heller ikke af en brutal og grov stereotyp russer uden manerer, der trumfer alt og alle på sin vej. Nej, hovedrollen i det nutidige drama er castet til en sympatisk, intelligent og demokratisk sandhedskriger, der med et beundringsværdigt og næsten overnaturligt heltemod trodser giftmordforsøg og fængselsstraffe.
Udgivet den 5. februar 2021 af Mette
Underbukseforgifter: Navalnyj latterliggør Putin og svækker hans magt
“Putins vrede mod mig skyldes, at han vil gå over i historien som ham, der forgiftede. Vi har haft Aleksander Befrieren og Jaroslav den Vise – men han bliver husket som Vladimir Underbukseforgifter”.
Sådan sagde den russiske oppositionspolitiker og aktivist Aleksej Navalnyj, da han tidligere på ugen i retten blev idømt 3,5 års fængsel – dybest set for at opildne til modstand mod magthaverne i Rusland – men formelt set for ikke at møde op hos de russiske myndigheder, fordi han lå i koma på et tysk hospital efter et giftmordforsøg.
Referencen til underbukserne kommer fra den opsigtsvækkende fremgangsmåde, man valgte til at eksekvere dette giftmordforsøg. Agenter fra den russiske sikkerhedstjeneste FSB har nemlig angiveligt listet den sovjetiske nervegift Novitjok ind i Navalnyjs underbukser. Mordforsøget lykkedes imidlertid ikke. Navalnyj fik hurtig lægehjælp og blev efterfølgende indlagt på et hospital i Tyskland.
Herefter rejser Navalnyj tilbage til Rusland, hvor han omgående bliver arresteret og stillet for retten. Det er i dette øjeblik, han for øjnene af verdenspressen omdøber Vladimir Putin til ”Vladimir Underbukseforgifter”. [Read more…]
Udgivet den 8. august 2019 af Mette
Putin – hvorfor er han så populær i Rusland?
Putin smiler sjændent. For i Rusland smiler verden ikke til dig, selvom du smiler til den. Tværtimod. Hvis du smiler til en fremmed i Rusland, betragtes du enten som udlænding eller idiot. Et imødekommende smil er for mange russere et irritationsmoment. Prøv blot at smile venligt til kioskdamen eller billetdamen i metroen, næste gang du er Moskva eller Sankt Petersborg. Du vil ikke få et smil tilbage.
Smilet er et tegn på svaghed. Og du ønsker ikke at virke svag i Rusland. Hele kulturen er bygget op omkring styrke, magt og hierarki. Hvis man skal kridte banen meget tydeligt op, er det sådan, at hvis du har magt og styrke til at træde på andre, bliver du ikke selv trådt på. Hvis du viser svaghed, vil det blive udnyttet.
Derfor ser du ikke Putin smile. Han er om nogen et tydeligt produkt af sin kultur. Han er også efterkommer af en præsident, som ikke fremstod stærk. Boris Jeltsin huskes af mange som en fordrukken, skandaløs leder. Måske kan du også billedet af en beruset Boris Jeltsin, der danser pinligt rundt på en scene med et orkester og dansende piger i baggrunden. Den russiske befolknings stolthed led et alvorligt knæk ved Jeltsins nogle gange pinlige optræden og hans lidt klovneagtige image i Vesten.
Der var brug for en stærk mand efter Jeltsin. En mand, som ikke drak. En mand, som kunne modstå presset fra Vesten, og som kunne skabe et Rusland, som vokser sig større for hver dag. En sådan mand var Putin. [Read more…]
Udgivet den 13. april 2016 af Mette
Er Putin en diktator?
I går holdt jeg foredrag for 600 gymnasieelever. Jeg kan rigtig godt lide at holde foredrag for unge. De er super rummelige og har ikke de fordomme, som os, der er lidt ældre, har. De stiller også nogle gode spørgsmål, som f.eks. da en ung pige spurgte mig, om Putin er en diktator. Nej, det er han ikke. Og i dette indlæg vil jeg uddybe hvorfor.
De fleste ruslandskendere er enige om, at Rusland under Putin er et autoritært styre, men ikke et diktatur. Et diktatur er en statsform, hvor al magt er placeret hos én person, og denne person har uindskrænket magt. Det så vi f.eks. under Stalin-perioden. Diktatoren udøver sin magt uden at skele til moralske og etiske konsekvenser. Og her kommer vi i en gråzone, for ved at tolke på Putins handlinger kan vi blive i tvivl om hans moralske og etiske kodeks. [Read more…]
Udgivet den 10. november 2015 af Mette
Hvorfor er Putin så macho?
Vi ser ham ridende på hesteryg, brydende med en bjørn eller bærende på et gevær i bar overkrop med patronerne hængene om halsen. Den russiske præsident, Vladimir Putin, iscenesætter sig selv som den stærke mand. En stærk mand, som russerne elsker, og som Vesten ikke forstår. Han sidder ved forhandlingsbordet med stenansigt og kolde, ligegyldige øjne og siger Njet, lige som vi troede, han ville sige Da. Vi ved ikke, hvor vi har ham. Det er sådan, han ønsker det.
Men hvorfor er Putin så macho? Hvorfor er han så utilregnelig? Siden den kolde krig har vi i Vesten forsøgt at blive klog på Rusland, men ingen har helt forstået, hvorfor det altid går galt, når Vesten og Rusland skal forhandle om verdensordenen.
At Vesten ikke forstår Rusland er en gammel sandhed. Rusland har altid været omgivet af mystik og frygt. Sproget, de underlige bogstaver, den dramatiske historie og en præsident, der opfører sig markant anderledes end de vestlige statsledere, er alle komponenter i myten om det uforståelige og uforudsigelige Rusland.
Forklaringen kommer fra en uventet kant: Fra Netflix, den amerikanske streamingtjeneste, der gør det muligt at se film og tv-serier over internettet. Netflix har med tredje sæson af tv-serien House of Cards formået at give et bud på, hvorfor vi ikke forstår Rusland. Med fiktionen er det lykkes at vise, hvad vi hidtil ikke har indset: At det er kulturen, som gør den store forskel. [Read more…]
Udgivet den 12. januar 2015 af Mette
#22 Podcast: Flemming Rose: Putin før og nu
Podcast: Afspil i nyt vindue | Download (Varighed: 37:12 — )
Som start på det nye år giver jeg dig en podcast med et overvejende politisk indhold: Flemming Rose, stor ruslandskender og udlandsredaktør på Jyllandsposten giver svar på alle de spørgsmål, du har om Rusland, Ukraine og Putin.
Flemming Rose, giver dig sit syn på Putin før og nu. Han har fulgt Putin lige siden dennes indtræden på den politiske scene i 1999, og med et skarpt analytisk blik løfter Flemming sløret for, hvordan Putin tænker, og hvad er hans mål. [Read more…]
Filed Under: Podcast, Putin
Udgivet den 1. december 2014 af Mette
#21 Podcast: Samuel Rachlin om sin bog Jeg, Putin
Podcast: Afspil i nyt vindue | Download (Varighed: 37:49 — )
I denne måneds podcast har jeg haft mulighed for at interviewe ingen ringere end Samuel Rachlin. Han er i øjeblikket aktuel med sin nye bog Jeg, Putin, en velskrevet portrætbog af manden, som har sat dagsordenen på den politiske scene med Ukraine-konflikten og efterfølgende sanktioner og importstop, som også berører danske eksportvirksomheder.
Min samtale med Rachlin starter i Det Kongelige Teater, men senere fortrækker vi os til en caféen på grund af ivrige og lidt for højrøstede teatergængere. I caféen vil du kunne høre en smule baggrundsstøj og fornemme den gode stemning fra den københavnske caféverden en rolig og regnfuld formiddag i november 2014. [Read more…]
Filed Under: Podcast, Putin
Udgivet den 1. november 2014 af Mette
Samuel Rachlin: Jeg, Putin
Jeg, Putin af Samuel Racklin er en utrolig velskrevet portrætbog om Putin og den russiske verden, han ønsker at skabe.
Samuel Rachlin har med sin nyeste bog Jeg, Putin formået at samle de mange indtryk, informationer og indsigter, som krigen mellem Ukraine og Rusland har ført med sig. Han viser et klart og overskueligt billede af Putins agenda for annekteringen af Krim og de bagvedliggende visioner for denne spektakulære udvidelse af Ruslands territorium. Bogen er uundgåelig læsning for enhver, der ønsker at sætte sig ind i Putins rolle i den geopolitiske verdensorden efter 2014.
Jeg hedder Mette Bærbach Bas og er uddannet idéhistoriker med speciale i russisk kultur. Som ung arbejdede jeg på et russisk børnehjem, og her blev jeg klar over, at dansk kultur er ekstrem. Det har jeg skrevet om i bogen Kulturspejlet, og det er det, jeg taler om, når jeg holder foredrag og kulturtræninger.
Jeg taler seks forskellige sprog og har boet i seks forskellige lande. Er gift med Cem, som har tyrkiske rødder. Sammen har vi to børn, som vi opdrager ud fra den devise, at børnene skal have det bedste fra begge kulturer.
På dette websted finder du:
Indsigt i russisk kultur
Nye perspektiver på dansk kultur
Ruslandseksperten - © 2022 Alle rettigheder forbeholdes - CVR: 32009549 - Brabrand Skovvej 68, 8220 Brabrand - Handelsbetingelser - Kontakt - Designet af: René Sejling
Mit websted bruger cookies til at forbedre din oplevelse. Du kan fravælge cookies, hvis du ønsker det. AccepterAfvis Læs mere
Privacy & Cookies Policy
This website uses cookies to improve your experience while you navigate through te website. Out of these, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may affect your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
Content protected by Whocopied.me